**ОТЧЕТ ЗА ИЗПЪЛНЕНИЕ НА ПРОГРАМАТА ЗА РАЗВИТИЕ НА ЧИТАЛИЩНАТА ДЕЙНОСТ ПРЕЗ 2018г.**

През отчетния период за 2018г.е видно, че работата на читалищата функциониращи на територията на община Джебел (НЧ ,,Христо Смирненски 1924,, гр.Джебел НЧ,,Димитър Благоев 1963“, с.Припек, НЧ ,,Родопска искра 1936“,с.Мишевско, НЧ ,,Дружба 1971“, с.Устрен, НЧ ,,Емануил Рангелов 1969“, с.Плазище и НЧ ,,Прогрес 1955“, с.Рогозче) е свързана с реализирането на поставените цели и задачи в годишната програма за развитие на читалищната дейност

 **ОСНОВНИ ЦЕЛИ И ЗАДАЧИ**

 1.Утвърждаване на читалищата като важни обществени институции, имащи значение за развитието на местните общности, като фактор за местното културно, образователно и информационно развитие.

 2.Утвърждаване на традиционните читалищни дейности и търсене на нови съвременни форми на работа за тяхното развитие.

 3.Развитие на читалищата, като общодостъпни центрове за библиотечно и информационно осигуряване на населението, чрез ускорено навлизане на съвременните комуникационни и информационни технологии.

 4.Разширяване възможностите на читалищата за предоставяне на услуги, свързани с реализация на личността и повишаване компетентността на гражданите.

 5.Подпомагане на традиционните читалищни дейности и търсене на нови съвременни форми за тяхното развитие

 6.Превръщане на читалищата в общодостъпни центрове за библиотечно и информационно осигуряване на населението чрез ускорено навлизане на съвременните комуникационни и информационни технологии.

 7.Създаване на условия за развитие на художествената самодейност.

 8.Читалищата да продължат да работят в тясна връзка с общинската администрация, кметствата, училищата, детските градини и предприятията от общината.

 **ДЕЙНОСТИ И МЕРОПРИЯТИЯ**

 **1.Библиотечна дейност:**През 2018г. продължи библиотечно-библиографското и информационно обслужване на читателите, потребителите и посетителите.Своите дейности читалищните библиотеки в селата Мишевско,Припек, Рогозче и гр.Джебел разшириха чрез предоставяне на свободен достъп на читателите до интернет, реализирани по проекта ,,Глобални библиотеки-България“

  **През отчетната година са регистрирани:**

-284 читатели в НЧ ,,Христо Смирненски 1924“,гр.Джебел.В библиотеката и в читалището са направени 6841 посещения.

 -93 читатели в НЧ ,,Димитър Благоев 1934“,с.Припек.Направени са 681 посещения.

-76 читатели в НЧ ,,Родопска искра 1936“, с. Мишевско и имат 3371 посещения. Читалището кандидатства по проект за закупуване на книги и беше одобрено.Стойността на проекта е 1500 лв.

-40 читатели в НЧ ,,Емануил Рангелов 1969“, с. Плазище.Посетена е от 1682 посетители.

-48 читатели в НЧ,,Прогрес 1955“, с.Рогозче, направени са 518 посещения.

-55 читатели в НЧ ,,Дружба 1971“, с. Устрен и има 1081 посещения.През тази година читалището кандидатства по проект на Министерство на културата за книги.Читалището бе одобрено и получи книги на стойност 1193лв.

 Фонда на библиотеките от община Джебел през 2018г. се обогатяваше с книги преди всичко със средства набирани от читателски членски внос и от дарения.Общо броя на дарените книги за отчетния период във всички читалищни библиотеки е 91, като всички са дарени на НЧ,,Христо Смирненски 1924,, гр.Джебел.Няма нови закупени книги от читалищните библиотеки в селата Плазище, Припек, Мишевско, Рогозче и Устрен.За отчетния период са закупени книги само от читалището в гр.Джебел-34 на брой.

 Библиотечните документи са инвентирани и заведени в Книгите за движение на библиотечните фондове.Прилагането на библиотечен софтуер закупен за читалището в гр.Джебел със средства от допълваща субсидия от Министерството на културата улеснява обслужването на читателите, достигайки по-бързо до нужната им информация.

През отчетния период в читалните на библиотеките се получаваха следните периодични издания:

 В-к. ,,Арда нюз“, в-к.,,Здраве“,в-к.,, Хоби фермер“,в-к, Над 55“, в-к.,,Стандарт“, в-к., ,,Нов живот“,в-к.,,Лечител“, сп.,,Вкусна трапеза“и в-к,,Кърджали“, Вестник за градината, сп. „Журнал“ и списание „Мики Маус“, в- к „Родопи“

 Преди всичко основна цел на библиотечната дейност е привличане на читатели от най-ранна детска възраст.За това читалищата съвместно със училищата и детските градини провеждат мероприятия с учениците и децата, в които ги запознават с библиотеката и се работи за създаване на интерес към четенето на книги.Във всички детски градини и училища се проведе Национална седмица на четенето.Във тази връзка се проведоха съвместни мероприятия с библиотеката и детските градини от гр.Джебел.

**2.Културно-художествена дейност:**

 Културната дейност се осъществява съгласно плановете на всяко едно читалище за годината, културния календар на община Джебел за 2018г. и програмата за развитие на читалищната дейност.Най-голяма роля при изпълнението на културния календар на община Джебел играе НЧ,,Христо Смирненски 1924,, гр.Джебел.Като най-голямото читалище на територията на общината то организира и провежда общинските и националните празници, концертни програми, изложби и други инициативи и мероприятия.Читалищата от селата също се включват в мероприятията организирани от общинския център.Читалищата в с.Мишевско и с.Припек имат водеща роля при организирането на традиционните селищните събори.

 Художествената самодейност е слабо развита в отделните читалища.Групи за художествена самодейност има най-вече в НЧ,,Христо Смирненски 1924,, гр.Джебел- шест на брой и една група за български народни танци в читалище „Димитър Благоев 1934“с.Припек.Дейността на читалищата в селата се осъществява съвместно с училищата и детските градини в града и селата.

 **3.Финансова част:**

 **Източници на финансиране**-основните източници за финансиране на читалищата са държавата, общината и набраните средства от членски внос.Средствата от членски внос и такси са много малко.Стандарта за финансиране на една субсидирана бройка е в размер на 8375лв.

Този размер все още не е достатъчен за нашите малки читалища, за да могат да се издържат самостоятелно, без да бъдат подпомагани от общината.

 **4.Материална база-**читалищните сгради, библиотечния фонд, костюмите за самодейците, компютрите и всички други материали и консумативи се стопанисват добре.Това дава възможност за тяхното ефективно и рационално използване.

Подържа се необходимата документация за извършване на периодичен инструктаж на щатните читалищни работници.Изготвени са досиета по трудова медицина, във връзка с изискванията по ЗЗБУТ.

 **5.Партньорства**-основни партньори на читалищата са Община Джебел , кметствата в селата, училищата, детските градини, ОДК и ЦОП.

 **6.Проекти**-все още няма читалище от нашата община, което самостоятелно да е кандидатствало по даден проект.Читалищата се включват само ако има проект на Министерството на културата за допълваща субсидия.Такъв през тази година имаше за книги.От нашата община бяха одобрени само читалищата в с.Мишевско и с.Устрен.

Въпреки ограниченият бюджет, с който разполагат читалищата на територията на община Джебел продължават да функционират и да бъдат основни пазители на духовната култура и изкуство.Реализираните мероприятия и инициативи в областта на библиотеката и читалището са в полза за обществеността и нейното развитие.Проявите, които осъществяват не са затворени само за членовете на читалищата и самодейците, а са за всички хора независимо от възраст, социално положение, етническа и религиозна принадлежност.

Необходимо е всички читалища да продължат да търсят нови, начини, методи и средства на работа,за да променят своя облик.Това налага да продължат в тази насока да активизират дейността си и да търсят проекти и програми по които да работят, което пък ще спомогне за обогатяване и подобряване на дейността им.